DOI: 10.14457/tu.the.2020.816
title: ปัจจัยที่ส่งผลในการเลือกใช้ผลิตภัณฑ์สินเชื่อที่อยู่อาศัยสำหรับผู้สูงอายุแบบย้อนกลับ (reverse mortgage ) ในไทย: กรณีศึกษา กลุ่มวัยทำงานในกรุงเทพมหานครและปริมณฑล

description: การศึกษาในครั้งนี้ได้ทำให้เกิดความรู้ความเข้าใจของสินเชื่อที่อยู่อาศัยสำหรับผู้สูงอายุ (Reverse Mortgage) ของกลุ่มวัยทำงานในกรุงเทพมหานครและได้ศึกษาแนวโน้มการใช้ผลิตภัณฑ์สินเชื่อที่อยู่อาศัยสำหรับผู้สูงอายุ (Reverse Mortgage) ในประเทศไทยซึ่งจะได้ทราบถึงทัศนคติของผู้ตอบแบบสอบถาม โดยการตอบแบบสอบถามมีกลุ่มตัวอย่างวัยทำงานที่ตอบแบบสอบถามจำนวน 428 คน ผลการศึกษาพบว่าผู้ตอบแบบสอบถามจำนวน 298 คน ซึ่งเป็นกลุ่มวัยกลางคน มีเงินออมไม่เพียงพอเพื่อใช้จ่ายในวัยเกษียณ การมีสินเชื่อที่อยู่อาศัยสำหรับผู้สูงอายุ (Reverse Mortgage) จะเป็นทางเลือกให้คนกลุ่มนี้สามารถดูแลตนเองได้ โดยธนาคารต้องเพิ่มการประชาสัมพันธ์ผ่านสื่อโฆษณา หรือผ่านพนักงานสาขาเพื่อให้คนกลุ่มนี้มีความรู้ความเข้าใจและเห็นประโยชน์ของผลิตภัณฑ์สินเชื่อที่อยู่อาศัยสำหรับผู้สูงอายุ (Reverse Mortgage) จะสามารถเพิ่มจำนวนผู้เข้าร่วมโครงการได้ จากการศึกษาพบว่าประเด็นที่น่าสนใจคือ ในภาพรวมโครงการสินเชื่อที่อยู่อาศัยสำหรับผู้สูงอายุ(Reverse Mortgage) นั้นยังเป็นโครงการที่มีกลุ่มคนที่รู้จักโครงการน้อยโดยมีกลุ่มคนที่รู้จักโครงการเพียง 38 คน เท่านั้น ซึ่งหากหน่วยงานใดจะมีการนำโครงการนี้ออกมาให้แก่ประชาชนได้เป็นตัวเลือกช่องทางในการเตรียมเกษียณอายุควรมีการนำเสนอประชาสัมพันธ์รวมทั้งให้ข้อมูลเพื่อสร้างการรับรู้และเข้าใจในผลิตภัณฑ์ให้โครงการได้ อีกทั้งจากการสอบถามพบว่าผู้ตอบส่วนใหญ่เป็นกลุ่มเริ่มทำงานจนถึงวัยกลางคนเป็นส่วนใหญ่ทั้งที่ยังไม่ใช่กลุ่มที่ใกล้วัยเกษียณอายุทั้งที่ไม่ใช่กลุ่มเป้าหมายของผลิตภัณฑ์นี้โดยหากสถาบันการเงินใดจะนำเสนอผลิตภัณฑ์นี้อาจจะต้องมีการวางแผนในการนำเสนอโครงการให้ตรงกลุ่มเป้าหมายมากขึ้นซึ่งในการศึกษานี้จะได้พบว่ากลุ่มคนที่ไม่รู้จักโครงการนี้เมื่อได้รู้จักโครงการนี้ก็มีบางส่วนที่ให้ความสนใจโครงการมากเนื่องจากยังเป็นกลุ่มคนที่มีช่องทางการลงทุนที่ไม่หลากหลายและมีแนวโน้มที่จะพึ่งพาบุตรหลานญาติมิตรในวัยเกษียณแตกต่างจากคนที่ต่อให้รู้จักโครงการก็ยังไม่ได้ให้ความสนใจโครงการมากนักเนื่องจากกลุ่มคนเหล่านี้จะมีการออมที่ค่อนข้างหลากหลายช่องทางอยู่แล้วทำให้เมื่อรู้จักโครงการก็ไม่ได้ส่งผลให้สนใจในโครงการ ซึ่งในการวางแผนนโยบายอาจจะต้องให้ความรู้ กลุ่มคนที่เป็นกลุ่มเปราะบางหลังเกษียณอายุการทำงาน เช่น กลุ่มอาชีพราชการบำนาญ กลุ่มคนที่มีรายได้ไม่แน่นอนจากการประกอบอาชีพ หรือเป็นกล่มคนทำงานที่มีระดับรายได้จากฐานภาษีอยู่ในระดับต่ำและปานกลางทั้งนี้ผู้ศึกษาได้ศึกษาเพิ่มเติมโดยการสัมภาษณ์เชิงลึกกับธนาคารอาคารสงเคราะห์ จากการสัมภาษณ์ในเชิงลึกนี้พบว่ากลุ่มลูกค้าที่ตอบรับผลิตภัณฑ์สินเชื่อที่อยู่อาศัยสำหรับผู้สูงอายุ (Reverse Mortgage) ส่วนใหญ่เป็นข้าราชการบำนาญ ที่มีครอบครัว ทั้งนี้ทางธนาคารสามารถขยายกลุ่มลูกค้าเป็นประชาชนทั่วไปเพิ่มขึ้นได้ โดยการให้ความรู้การวางแผนทางการเงินประกอบที่ดีมีจะมีส่วนสำคัญและเพื่อเป็นการเพิ่มทางเลือกในการใช้ชีวิตหลังจากเกษียณอายุในการพึ่งพาตนเองได้โดยมีพระราชบัญญัติที่ออกมาสนับสนุนโครงการนี้ผลการศึกษานี้ทำให้เห็นว่าในการที่จะทำให้โครงการสินเชื่อที่อยู่อาศัยสำหรับผู้สูงอายุ (Reverse Mortgage) จะสามารถตอบสนองความต้องการของประชาชนได้มากขึ้น ทางสถาบันที่เสนอโครงการต้องมีการให้ความรู้และมีการทำสื่อประชาสัมพันธ์โครงการ เพื่อให้ประชาชนรู้จักโครงการดังกล่าวมากขึ้นและเป็นช่องทางที่จะเข้ามาช่วยเสริมสภาพคล่องในวัยเกษียณของประชาชนได้ นอกจากนี้ความรู้เกี่ยวกับการวางแผนทางการเงินที่ดีมีส่วนสำคัญอย่างยิ่งในการทำให้โครงการประสบความสำเร็จและเป็นทางเลือกในการใช้ชีวิตหลังจากเกษียณอายุ